ເນປານ ຈະປະກອບ ຄະນະລັດຖະບານ ໃໝ່ຂຶ້ນ
ນາຍົກລັກຖະມົນຕີເນປານ ວາງແຜນຈະປະກອບ ຄະນະລັດຖະບານສາມັກຄີຊາດ ໃໝ່ຂຶ້ນ.
ໂຄສົກປະຈໍານາຍົກລັດຖະມົນຕີເນປານກ່າວວ່າ ນາຍົກລັດຖະມົນຕີຈະຍຸບຄະນະລັດ ຖະບານຂອງທ່ານແລະປະກອບຄະນະລັດຖະບານສາມັກຄີຊາດຂຶ້ນ ໃນຄວາມພະຍາ ຍາມເພື່ອທໍາລາຍສະພາບການທີ່ບໍ່ໄປບໍ່ມາມາເປັນເວລາຫຼາຍປີໃນການຮ່າງກົດໝາຍ ລັດຖະທໍານະນູນສະບັບໃໝ່ຂອງປະເທດນັ້ນ ທ່ານ Ram Rijan Yadav ຜູ້ຊ່ອຍວຽກນາຍົກລັດຖະມົນຕີ Babu-ram Bhattarai ກ່າວໃຫ້ຮູ້ໃນວັນພະຫັດມື້ນີ້ວ່າ ເວລານີ້ກໍາລັງຈະທໍາການຕັດສິນໃຈບັ້ນສຸດທ້າຍກ່ຽວ ກັບລາຍລະອຽດນັ້ນ ແຕ່ວ່າຄະນະລັດ ຖະບານຊຸດໃໝ່ ຈະຮວມທັງພັກຝ່າຍຄ້ານທີ່ສໍາ ຄັນ 2 ພັກ ລັດຖະສະພາເນປານມີເວລາຮອດວັນທີ 27 ເດືອນນີ້ເພື່ອຂຽນລັດຖະທໍາມະນູນສະ ບັບໃໝ່ ຊຶ່ງຈະແບ່ງປັນປະເທດເປັນຫຼາຍລັດໃໝ່ ສະພາແຫ່ງຊາດຖືກເລືອກຕັ້ງຂຶ້ນມາໃນປີ 2008 ໂດຍມອບໝາຍອໍາ ນາດໃຫ້ຮ່າງ ລັດຖະທໍາມະນູນສະບັບໃໝ່ພາຍໃນ 2 ປີ ແຕ່ກຳນົດເສ້ນຕາຍໄດ້ຖືກເລື່ອນເວລາ ອອກໄປຊໍ້າແລ້ວຊໍ້າອີກ ທ່າມກາງການບັນລຸຄວາມຄືບໜ້າພຽງໜ້ອຍດຽວ ສານ ສູງສຸດຂອງປະເທດໄດ້ຕັດສິນວ່າຈະບໍ່ອະນຸມັດເວລາໃຫ້ຕື່ມອີກ ສ່ວນໃຫຍ່ຂອງເນປານໄດ້ຕົກຢູ່ໃນສະພາບງຽບສະຫງົບ ນັບແຕ່ພວກກະບົດນິຍົມ ເໝົາເຈິຕຸງ ໄດ້ລົງນາມໃນຂໍ້ຕົກລົງສັນຕິພາບໃນປີ 2006 ຊຶ່ງເຮັດໃຫ້ການກໍ່ກະບົດ ຂອງກຸ່ມດັ່ງກ່າວມາເປັນເວລາຫຼາຍທົດສະວັດສິ້ນສຸດລົງ ແຕ່ການໂຕ້ວາທີກັນເລື້ອງລັດຖະທໍາມະນູນ ໄດ້ພາໃຫ້ເກີດຄວາມຮຸນແຮງມາຫຼາຍ ຄັ້ງ ຮວມທັງເຫດການທີ່ເກີດຂຶ້ນໃນຕົ້ນສະບັບນີ້ເວລາລະເບີດລູກນຶ່ງແຕກຂຶ້ນແລະ ເອົາຊີວິດປະຊາຊົນໄປ 4 ຄົນໃນລະຫວ່າງການເດີນຂະບວນຂອງພວກປະທ້ວງຈຸ ນຶ່ງທີ່ຂໍຮ້ອງເປັນລັດນຶ່ງຕ່າງຫາກນັ້ນ